Piacenza

Piacenza Italiako iparraldeko hiri bat da, izen bereko probintziako hiriburua. Emilia-Romagna eskualdean dago, Po ibaiaren hegoaldean, Milandik hego-ekialdera.

 Historia 
Erromatarrek sortu zuten Piacenzako kolonia K.a. 218. urtean. Erromaren mendeko hiri bihurtu zen K.a. 90. urtean. Frederiko Bizargorriren esku egon zen XII. mendean, eta Lonbardiako ligaren kide izan zen ondoren.

 Ekonomia 
Nekazaritza-eremu oparoa da. Industria (ardogintza, industria kimikoa, zurgintza) eta nekazaritza (laboreak, mahastiak) ekonomia-jarduera nagusiak dira.

 Monumentuak 
Aipagarriak dira XII-XIII. mendeetako katedral erromaniko-lonbardiarra, San Antoniko katedrala (XII-XIII-XIV. m.), San Sabino eliza berritua (XII. m.), Santa Maria di Campagna eliza (XVI. m.), Sixto santuarena (XVI. m.), XIII. mendeko Comunale jauregia eta Margarita Austriakoak eraikiarazi zuen Farnese jauregi ikusgarria, amaitu gabea. Unibertsitatea du.

 Ikus, gainera 
 Via Francigena

 Erreferentziak 

 Kanpo estekak 
  Piacenza hiriko webgune ofiziala

Kategoria:Italiako hiriak
Kategoria:Piacenzako probintziako udalerriak